Document ID: 31996L0058

31996L0058
L 236/44
SLUŽBENI LIST EUROPSKE UNIJE
03.09.1996.
DIREKTIVA 96/58/EZ EUROPSKOG PARLAMENTA I VIJEĆA
od 3. rujna 1996.
o izmjeni Direktive 89/686/EEZ o usklađivanju zakonodavstava država članica u odnosu na osobnu zaštitnu opremu
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 100.a,
uzimajući u obzir prijedlog Komisije (1),
uzimajući u obzir mišljenje Gospodarskog i socijalnog odbora (2),
u skladu s postupkom utvrđenim u članku 189.b Ugovora (3),
budući da se Direktivom 89/686/EEZ (4) traži da sva osobna zaštitna oprema (PPE) nosi obilježje „CE” i da tom obilježju budu priložene dodatne informacije koje se podudaraju s godinom u kojoj je obilježje pridodano;
budući da ta oznaka godine nije koristan čimbenik sigurnosti korisnika PPE; budući da se ta oznaka može pomiješati s datumom zastarijevanja koji mora biti pridodan PPE-u podložnom starenju;
budući da pridodavanje oznake godine predstavlja teret proizvođačima PPE-a; budući da trošak tog tereta uopće nije neznatan;
budući da se za proizvođače, s obzirom na načelo supsidijarnosti, pojednostavnjivanje koje proizlazi iz ukidanja zahtjeva za označivanjem godine u kojem je bilo pridodano obilježje „CE” može postignuti samo na osnovi Direktive o izmjeni Direktive 89/686/EEZ,
DONIJELI SU OVU DIREKTIVU:
Članak 1.
U Prilogu IV. Direktivi 89/686/EEZ briše se sljedeći tekst:
„Dodatne informacije:
-
Posljednje dvije znamenke godine u kojoj je bilo pridodano obilježje CE; ova informacija ne traži se u slučaju PPE navedenog u članku 8. stavku 3.”
Članak 2.
1. Države članice donose potrebne zakone i druge propise kako bi se uskladili s odredbama ove Direktive prije 1. siječnja 1997. One o tome odmah obavješćuju Komisiju.
One primjenjuju te mjere od 1. siječnja 1997.
Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
2. Države članice dostavljaju Komisiji tekst odredaba nacionalnog prava koje donesu u području na koje se odnosi ova Direktiva.
Članak 3.
Ova Direktiva stupa na snagu dvadesetog dana od dana objave u Službenom listu Europskih zajednica.
Članak 4.
Ova je Direktiva upućena državama članicama.
Sastavljeno u Bruxellesu 3. rujna 1996.

Labels: 3
7
9
15